“ઓકે…જલ્દી આવજે “સુહાનાએ સુભાષને સ્મીત આપતા કહ્યુ.સુભાષ રોડ ક્રોસ કરીને કેક લેવા માટે બેકરી પર જાય છે. સુહાના તેને જતો જોઈ રહી છે.બેકરી પરથી પરત ફરી રહેલા સુભાષના હાથમા એક ચોકોલેટ કેક,ત્રણ રંગબેરંગી ટોપી અને હેપ્પી બર્થ ડે લખેલા બલુનનો એક જથ્થો છે. હેપ્પી બર્થ ડે લખેલા બલુનો હવામા હલનચલન કરી રહ્યા હોય તે રીતે ઉડી રહ્યા છે.રોડ પરથી વાહનો પસાર થઈ રહ્યા હતા. આ બધુ કારમા બેઠેલી સુહાના અને આયુષ્ય જોઇ રહ્યા હતા.સુભાષ નીચુ માથુ રાખીને પોતાની કાર તરફ આવી રહ્યો હતો ત્યા જ તેને એક મોટો,હૃદય ના ધબકારાને બંધ કરી નાખે તેવો મોટો ધડાકો સંભળાયો.બેકરી તરફથી આવી રહેલા સુભાષે રોડની સામેની સાઇડ જોયુ તો તેની કાર ન હતી.